CELEX: 32008R1305
Language: sk
Date: 2008-12-19 00:00:00
Title: Nariadenie Komisie (ES) č. 1305/2008 z  19. decembra 2008 , ktorým sa schvaľujú malé zmeny a doplnenia špecifikácie názvu zapísaného do registra chránených označení pôvodu a chránených zemepisných označení [Maroilles alebo Marolles (CHOP)]

20.12.2008   
            
            
               SK
            
            
               Úradný vestník Európskej únie
            
            
               L 344/30
            
         
      NARIADENIE KOMISIE (ES) č. 1305/2008
   z 19. decembra 2008,
   ktorým sa schvaľujú malé zmeny a doplnenia špecifikácie názvu zapísaného do registra chránených označení pôvodu a chránených zemepisných označení [Maroilles alebo Marolles (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   sa zreteľom na nariadenie Rady (ES) č. 510/2006 z 20. marca 2006 (1), a najmä na jeho článok 9 ods. 2, druhú vetu,
   keďže:
   
               (1)
            
            
               V súlade s článkom 9 ods. 1 prvým pododsekom nariadenia (ES) č. 510/2006 a so zreteľom na článok 17 ods. 2 uvedeného nariadenia Komisia preskúmala žiadosť Francúzska o schválenie zmeny a doplnenia prvkov špecifikácie chráneného označenia pôvodu „Maroilles alebo Marolles“ zapísaného nariadením Komisie (ES) č. 1107/96 (2).
            
         
               (2)
            
            
               Cieľom žiadosti je zmeniť a doplniť špecifikáciu spresnením podmienok používania spracovateľských postupov a prísad do mlieka a pri výrobe syra „Maroilles alebo Marolles“. Týmito postupmi sa zaisťuje zachovanie hlavných charakteristík označenia.
            
         
               (3)
            
            
               Komisia preskúmala uvedenú zmenu a doplnenie a dospela k záveru, že sú opodstatnené. Keďže zmena a doplnenie v zmysle článku 9 nariadenia Komisie (ES) č. 510/2006 sú malé, Komisia ich môže schváliť bez použitia postupu opísaného v článkoch 5, 6 a 7 uvedeného nariadenia.
            
         
               (4)
            
            
               V súlade s článkom 18 ods. 2 nariadenia Komisie (ES) č. 1898/2006 (3) a v zmysle článku 17 ods. 2 nariadenia (ES) č. 510/2006 by sa malo uverejniť zhrnutie špecifikácie,
            
         PRIJALA TOTO NARIADENIE:
   Článok 1
   Špecifikácia chráneného označenia pôvodu „Maroilles alebo Marolles“ sa mení a dopĺňa v súlade s prílohou I k tomuto nariadeniu
   Článok 2
   Upravené zhrnutie hlavných prvkov špecifikácie je uvedené v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. ES L 148, 21.6.1996, s. 1.
   
      (3)  Ú. v. EÚ L 369, 23.12.2006, s. 1
   
   
      PRÍLOHA I
      Schvaľujú sa tieto zmeny a doplnenia špecifikácie chráneného označenia pôvodu „Maroilles alebo Marolles“:
      „Spôsob výroby“
      Bod 5 špecifikácie týkajúci sa opisu spôsobu výroby sa dopĺňa takto:
      
         „(…) Syrenie mlieka sa vykonáva výlučne s použitím syridla.
         Zhusťovanie mlieka čiastočným odstránením vodnatej časti pred koaguláciou je zakázané.
         Okrem mliečnych surovín sú v mlieku jedinými povolenými prímesami alebo pomocnými látkami alebo prísadami pri výrobe mlieka a počas výroby syra syridlo, kultúry baktérií, kvasiniek a plesní, ktorých neškodnosť bola preukázaná, chlorid vápenatý a soľ.
         (…) Uchovávanie mliečnych surovín, výrobkov počas výroby, syreniny a čerstvého syra prostredníctvom ich udržiavania pri mínusovej teplote je zakázané.
         (…) Uchovávanie čerstvých syrov a zrejúcich syrov v zmenenej atmosfére je zakázané.“
      
   
   
      PRÍLOHA II
      ZHRNUTIE
      
         Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
      
      „MAROILLES alebo MAROLLES“
      
         ES č.: FR-PDO-0117-0123/ 29.03.2006
      
      CHOP (X) CHZO ( )
      Tento prehľad obsahuje hlavné body špecifikácie výrobku na informačné účely.
      1.   Príslušný orgán v členskom štáte
      
                  Názov:
               
               
                  Institut National de l’origine et de la qualité
               
            
                  Adresa:
               
               
                  51, rue d’Anjou, 75008 Paris
               
            
                  Teefón:
               
               
                  +33 (0)1 53 89 80 00
               
            
                  Fax:
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            2.   Skupina
      
                  Názov:
               
               
                  Syndicat des Fabricants et Affineurs du fromage de Maroilles
               
            
                  Adresa:
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Telefón:
               
               
                  +33 (0)3 23 97 57 57
               
            
                  Fax:
               
               
                  +33 (0)3 23 97 57 59
               
            
                  E-mail:
               
               
                  sfam@uriane.com
               
            
                  Zloženie:
               
               
                  Výrobcovia/spracovatelia ( X ) Ostaní ( )
               
            3.   Druh výrobku
      
                  Trieda 1.3:
               
               
                  Syry
               
            4.   Špecifikácia
      [prehľad požiadaviek podľa článku 4 ods. 2 nariadenia (ES) č. 510/2006]
      4.1.   Meno
      „Maroilles alebo Marolles“
      4.2.   Opis
      Mäkký syr z kravského mlieka s omývanou červenou až oranžovou kôrou, štvorcového tvaru s dĺžkou strany 12,5 až 13 cm, ale aj s tromi ďalšími menšími formátmi (Sorbais, Mignon a Quart) s minimálnym obsahom tuku 45 %.
      Syr je vláčny, mastný, homogénny, smotanovej farby.
      4.3.   Zemepisná oblasť
      Zemepisná oblasť sa rozprestiera na území týchto obcí:
      
                   
               
               
                  Departement Aisne:
                  
                               
                           
                           
                              Kantóny zahrnuté do zemepisnej oblasti vcelku: Aubenton, Hirson, La Capelle, Le Nouvion-en-Thiérache, Vervins.
                           
                        
                               
                           
                           
                              Obce zahrnuté do zemepisnej oblasti v celku: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise a Wiège-Faty.
                           
                        
            
                   
               
               
                  Departement Nord
                  
                               
                           
                           
                              Kantóny zahrnuté do zemepisnej oblasti vcelku: Avesne-sur-Helpe-Nord, Avesne-sur-Helpe-Sud, Solre-le-Château, Trélon.
                           
                        
                               
                           
                           
                              Obce zahrnuté do zemepisnej oblasti v celku: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies a Wattignies-la-Victoire.
                           
                        
            4.4.   Dôkaz o pôvode
      Každá prevádzka na spracovanie syra a každá prevádzka na zretie syra vyplní „prehlásenie o spôsobilosti“ zaregistrované orgánmi INAO, na základe ktorého môže INAO identifikovať všetky hospodárske subjekty. Uvedené hospodárske subjekty musia pre INAO sprístupniť záznamy a všetku dokumentáciu potrebnú na kontrolu pôvodu, kvality a výrobných podmienok mlieka a syrov.
      V rámci kontroly charakteristík výrobku označenia pôvodu má analytická a organoleptická skúška zaručiť kvalitu a typické vlastnosti skúšaných výrobkov.
      4.5.   Spôsob výroby
      Výroba mlieka, výroba a zrenie syrov sa musia uskutočňovať v zemepisnej oblasti.
      Syr sa vyrába výhradne z vyzrážaného kravského mlieka, syrenina sa oddeľuje neumytá, voľné odkvapkávanie, solenie suchou soľou. Zrenie závisí od formátu, minimálne 5 týždňov pri základnom formáte, počas ktorých sa kôra viackrát umýva v slanej vode bez použitia fungicídov.
      4.6.   Spojenie
      Výrobu tohto syra zdokonalili okolo roku 960 mnísi z opátstva Maroilles (l'Abbaye de Maroilles), ktoré bolo založené v VII. storočí. Od XI. storočia sa privilégium vyrábať syr rozšírilo aj na susedné obce. Opáti vyšľachtili hovädzí dobytok v súlade s klímou a spracovaním syra. Označenie bolo právne potvrdené 17. júla 1955.
      Označenie vzniklo v prírodnom prostredí Thiérache, v okolí mesta Maroilles a jeho opátstva, v chladnej a vlhkej klíme, s nepriepustnou pôdou, na ktorej sa tak darilo tráve, že sa tu začal chovať výlučne dobytok spásajúci trávu. Know-how mníchov, odovzdávané okolitým ľuďom umožnilo harmonický rozvoj syra Maroilles.
      4.7.   Kontrolný orgán
      
                  Názov:
               
               
                  Institut national de l’Origine et de la Qualité (INAO)
               
            
                  Adresa:
               
               
                  51, rue d’Anjou, 75008 Paris
               
            
                  Telefón:
               
               
                  +33 (0)1 53 89 80 00
               
            
                  Fax:
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            L’Institut National de l’origine et de la qualité (Národný inštitút pre označenia pôvodu a kvalitu) je verejný administratívny úrad s právnou subjektivitou pod dohľadom ministerstva poľnohospodárstva.
      Inštitút INAO je zodpovedný za kontrolu podmienok pri výrobe výrobkov s označením pôvodu.
      
                  Názov:
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Adresa:
               
               
                  59, boulevard Vincent Auriol, 75703 Paris Cedex 13
               
            
                  Telefón:
               
               
                  +33 (0)1 44 87 17 17
               
            
                  Fax:
               
               
                  +33 (0)1 44 97 30 37
               
            DGCCRF je oddelenie ministerstva hospodárstva, priemyslu a zamestnanosti.
      4.8.   Označenie
      Na syre musí byť uvedený názov označenia.